b'\n_START_ARTICLE_\nKapuluang Gilbert\n_START_PARAGRAPH_\nAng Kapuluang Gilbert (Wikang Kiribati:Tungaru; dati kilala bilang Kingsmill o Kapuluan ng King\'s-Mill) ay binubuo ng labing-anim na atol at pulong koral sa Karagatang Pasipiko. Ito ay isang pangunahing bahagi ng Republika ng Kiribati (Ang "Kiribati" ay isang pagbaybay sa Wikang Kiribati ng salitang "Glbert" ) at kasama nito ang Tarawa, ang tagpuan ng kabisera ng bansa na may 50 182 residente, halos kalahati ng populasyon ng bansa, magmula noong 2010.\n_START_SECTION_\nHeograpiya\n_START_PARAGRAPH_\nAng mga atol at pulo ng Kapuluang Gilbert ay nakahanay na pawang isang linya na mula sa hilaga hanggang sa timog. Halos 420 nautical miles (780\xc2\xa0km) ang layo sa pagitan ng pulo ng Makin, ang pinaka-hilagang pulo at ang pulo ng Arorae, ang pinaka-timog. Sa heograpiya, ang ekwador ay nagiging gabayan sa paghahati sa pagitan ng Hilaga at Timog na bahagi ng Kapuluang Gilbery. Ayon sa International Hydrographic Organization (IHO) ang Kapuluang Gilbert ay kabuuang nasa loob ng Timog Karagatang Pasipiko._NEWLINE_Isa pang pamamaraan sa pagpangkat sa Kapuluang Gilbert ay ang paghahati dito ayon sa mga dating distritong administratibo, ang Hilaga, Gitna, at Timog Kapuluang Gilbert (Ang Tarawa ay dati ring isang hiwalay na distrito)._NEWLINE_Isang pangkat ng Timog Kapuluang Gilbert na tinatawag bilang Grupong Kingsmill, isang pangalan na ginagamit upang tukuyin ang kabuuang Kapuluan ng Gilbert noong ika-19 na siglo._NEWLINE_Ang Kapuluang Gilbert ay bumubuo ng isang pangkat ng mga seamount kasama ng Ratak Chain ng Kapuluang Marshall sa hilaga.'